Eva Raffajová

Oranžové šťastie pomaranča

Ukážka z elektronickej knihy

Fotky: autorka

Kresby: Alexandra Raffajová

Eva Raffajová, Kežmarok 2019

ISBN 978-80-570-1443-0

Venujem mojim dcéram Evke, Saške i Sidke, venujem Jankovi a ďakujem za všetky verše, ktoré nám dovolil Boh spolu prežiť.

Venujem všetkým mojim deťom, ktoré mi ako učiteľke prešli rukami i srdcom a už píšu svoje vlastné životné verše.

Polčas

V polčase hry

zrazu mi došlo,

že hra hoc zatiaľ vyhraná

a hraná celkom úspešne,

nedala mi pocit víťazstva.

Odrazu sa do mňa vkradol nepokoj,

či možno i smútok,

že víťazstvo môže mať

i chuť sĺz

a vôbec ma neláka

zostať na tom stupni víťazov sama.

Zbieranie

Na rohu starého domu rozbitá šálka

smeje sa tomuto svetu.

Pre jeho múdrosť a či naivitu?

Zbieranie postrácaných slovíčok

podobá sa Popoluške.

Ako oddeliť byť či nebyť,

keď je život každou minútou kratší?

Z oblohy odtrhla sa dúha,

už nám padá do vlasov a očí,

už z nás slnko lúpe kôru.

A slová, ktoré by sme mali povedať

jeden druhému,

túlajú sa medzi nami.

Obraz

V jedinom meste mám seba natrvalo

uloženú do obrysov.

Medzi všetky strechy sveta,

zmrzlinové poháre a vône diaľníc

vynára sa mi obraz

môjho mesta.

Bez ohľadu na vzdialenosť

vnímam jeho farby, dýcham jeho život.

Koniec ukážky

Table of Contents

Titulná strana

Polčas

Zbieranie

Obraz